पंकज की कविताओं पर हुई विचार गोष्ठी
अशोकनगर | प्रलेसं और इप्टा के संयुक्त तत्वावधान में समकालीन कविता के प्रमुख हस्ताक्षर पंकज चतुर्वेदी (सागर) पर रचनापाठ ‘एकाग्र ‘ विगत दिवस हुआ। कार्यक्रम में जनगीत, आमंत्रित कवि पर वक्तव्य के साथ कवि का कविता पाठ हुआ जिसे बड़ी संख्या में उपस्थित श्रोताओं ने मंत्रमुग्ध भाव से सुना। कार्यक्रम की शुरुआत जनगीतों के साथ हुई। इप्टा से जुड़े बच्चों द्वारा वामिक जौनपुरी और केदारनाथ अग्रवाल की कविताओं की संगीत प्रस्तुति दी गई। इसके बाद प्रलेसं के युवा सदस्यों संजय माथुर, अरबाज़ खान, सचिन श्रीवास्तव , अभिषेक अंशु और जलेस के सदस्य सुरेन्द्र रघुवंशी का काव्य पाठ हुआ। गुना से आए कवि-आलोचक निरंजन श्रोत्रिय ने पंकज चतुर्वेदी के काव्य-कर्म पर प्रकाश डालते हुए कहा कि पंकज की कविताओं में भाषा, विचार और संवेदनाओं का अद्भुत सामंजस्य है।
hin_Deva hin_Deva